ai4bharat/Pralekha huggingface dataset:
பிரதமர் அலுவலகம்
டென்மார்க்கில் பிரதமர் திரு நரேந்திர மோடியின் செய்தி அறிக்கை
மதிப்பிற்குரிய
டென்மார்க் நாட்டின் பிரதமர்,
பிரதிநிதி குழு உறுப்பினர்கள்,
ஊடக நண்பர்கள் அனைவருக்கும்
மாலை வணக்கம்,
எனக்கும் எனது பிரதிநிதி குழுவினருக்கும் டென்மார்க்கில் வழங்கப்பட்ட அருமையான வரவேற்பிற்கு மதிப்பிற்குரிய பிரதமருக்கும் உங்களது குழுவினருக்கும் மிக்க நன்றி. உங்களது அழகிய நாட்டிற்கு நான் வருவது இதுதான் முதல் முறை. கடந்த ஆண்டு அக்டோபர் மாதம் இந்தியாவிற்கு உங்களை வரவேற்கும் வாய்ப்பை நான் பெற்றிருந்தேன். இந்த இரு பயணங்களினால் நமது உறவிற்கு நெருக்கத்தையும் ஆற்றலையும் சேர்க்க நம்மால் இயன்றுள்ளது. நம் இரு நாடுகளும் ஜனநாயக மாண்புகள், கருத்து சுதந்திரம் சட்ட விதிமுறைகளை பகிர்வது மட்டுமல்லாமல், நிறைவு தரும் ஆற்றல்களையும் பெற்றுள்ளோம்.
நண்பர்களே,
கடந்த அக்டோபர் 2020 ஆம் ஆண்டு நடைபெற்ற இந்திய- டென்மார்க் காணொலி உச்சிமாநாட்டின்போது பசுமை கேந்திர கூட்டுமுயற்சிக்கான அந்தஸ்தை எங்களது உறவிற்கு வழங்கினோம். இன்றைய விவாதங்களின் போது எங்கள் பசுமை கேந்திர கூட்டுமுயற்சியின் இணை செயல் திட்டம் பற்றி ஆய்வு செய்தோம்.
பல்வேறு துறைகளில், குறிப்பாக புதுப்பிக்கத்தக்க எரிசக்தி, சுகாதாரம், துறைமுகங்கள், கப்பல் போக்குவரத்து, சுழற்சி பொருளாதாரம் மற்றும் நீர் மேலாண்மை உள்ளிட்ட துறைகளில் குறிப்பிடத்தக்க வளர்ச்சி ஏற்பட்டுள்ளது, மகிழ்ச்சி அளிக்கிறது. காற்றாலை மின்சாரம், கப்பல் போக்குவரத்து, ஆலோசனை உணவு பதப்படுத்துதல் பொறியியல் போன்ற பல்வேறு துறைகளில் இந்தியாவில் 200 க்கும் மேற்பட்ட டென்மார்க் நிறுவனங்கள் இயங்கி வருகின்றன. இந்தியாவில் ‘எளிதான வர்த்தகத்தை மேற்கொள்ளுதல்’ மற்றும் எங்களது பருண்மைப் பொருளாதார சீர்திருத்தங்களை அதிகரிப்பதனால் ஏற்படும் பலன்களை இது போன்ற பல்வேறு துறைகளில் அவர்கள் பெறுகிறார்கள். இந்தியாவின் உள்கட்டமைப்பு துறை மற்றும் பசுமை தொழில் துறைகளில் முதலீடு செய்வதற்கான அபரிமிதமான வாய்ப்புகள் டென்மார்க் நிறுவனங்களுக்கும், டென்மார்க் ஓய்வூதிய நிதிகளுக்கும் உள்ளன.
இந்திய- ஐரோப்பிய ஒன்றிய உறவுகள், இந்தோ- பசிபிக் உள்ளிட்ட பிராந்திய மற்றும் சர்வதேச விஷயங்கள் குறித்தும் இன்று நாங்கள் விவாதித்தோம். இந்திய- ஐரோப்பிய ஒன்றிய தடையில்லாத வர்த்தக ஒப்பந்தம் குறித்த பேச்சுவார்த்தை வெகு விரைவில் நிறைவடையும் என்று நாங்கள் நம்புகிறோம். தடையில்லாத, வெளிப்படையான, அனைவரையும் உள்ளடக்கிய, விதிகளின் அடிப்படையிலான இந்தோ- பசிபிக் பிராந்தியத்தை உறுதி செய்வதை நாங்கள் வலியுறுத்தினோம் . உக்ரேனில் உடனடியாக போர் நிறுத்தம் செய்யப்படவேண்டும் என்றும் அமைதி மற்றும் தூதரக வழியில் பிரச்சினைக்குத் தீர்வு ஏற்பட வேண்டும் என்றும் நாங்கள் அழைப்பு விடுத்தோம். பருவநிலை துறையில் எங்களது ஒத்துழைப்பு குறித்தும் ஆலோசித்தோம். கிளாஸ்கோ காப்-26 முன்மொழியப்பட்ட தீர்மானங்களை நிறைவேற்றவும் இந்தியா உறுதி பூண்டுள்ளது. ஆர்க்டிக் பகுதிகளில் ஒத்துழைப்புக்கான கூடுதல் வாய்ப்புகளை ஆராயவும் நாங்கள் முடிவு செய்தோம்.
மதிப்பிற்குரியோரே,
உங்களது தலைமையின் கீழ் இந்தியா மற்றும் டென்மார்க் இடையேயான உறவு புதிய உச்சத்தை அடையும் என்பதில் நான் உறுதியாக உள்ளேன். நாளை நடைபெறவிருக்கும் 2-வது இந்தியா- நார்டிக் உச்சி மாநாட்டிற்கு ஏற்பாடு செய்திருப்பதற்காகவும் உங்களுக்கு எனது நன்றியைத் தெரிவித்துக் கொள்கிறேன். நேரத்தை செலவழித்து இந்திய சமூகத்தினர் கலந்து கொண்ட நிகழ்ச்சியிலும் நீங்கள் பங்கேற்றதற்காக எனது நன்றிகள், இந்திய சமூகத்தினருக்கு நீங்கள் வழங்கும் அன்பின் சின்னமாக இது அமைந்துள்ளது.
நன்றி.
குறிப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் நிகழ்த்தியிருந்தார்.
பிரதமர் அலுவலகம்
மொராக்கோ நாட்டின் வெளியுறவுத் துறை அமைச்சர் திருமிகு. ராகியா எட்டர்ஹாம் பிரதமருடன் சந்திப்பு
மொராக்கோ நாட்டின் தொழில்துறை, முதலீடு, வர்த்தகம் மற்றும் இணைய பொருளாதாரத் துறையின் வெளியுறவு அமைச்சர் திருமிகு. ராகியா எட்டர்ஹாம் பிரதமர் திரு. நரேந்திர மோடியை இன்று சந்தித்துப் பேசினார்.
மொராக்கோ நாட்டு அரசரின் வாழ்த்துச் செய்தியை திருமிகு. ராககியா எட்டர்ஹாம் பிரதமரிடம் தெரிவித்தார். அரசருடனான தனது முந்தைய சந்திப்பினை நினைவு கூர்ந்த பிரதமர், அரசரின் நல்வாழ்விற்கும், மொரோக்கோ நாட்டு மக்களுக்கு அமைதியும் வளமும் பெருகவும் வாழ்த்து தெரிவித்தார்.
கடந்த சில ஆண்டுகளில் இருநாடுகளுக்கு இடையேயான இருதரப்பு உறவில் குறிப்பாக சட்ட உதவி, இணைய பாதுகாப்பு மற்றும் விண்வெளி துறைகளில் உள்ள உறவில் பெரும் முன்னேற்றம் அடைந்து வருவதை திருமிகு. ராகியா எட்டர்ஹாம் குறிப்பிட்டார். இரு நாடுகளுக்கு இடையேயான வரலாற்று சிறப்பு மிக்க உறவினை பாராட்டிய பிரதமர், இரு நாடுகளுக்கும் நன்மை பயக்கும் துறைகளிலும் குஜராத் மாநிலத்துடன் மொராக்கோ நாட்டின் வர்த்தக மற்றும் முதலீடு உறவினையும் மேலும் வலுபடுத்தவும் எடுக்கப்படும் முயற்சிகளை வரவேற்றார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 161.16 கோடியைக் கடந்தது
நாட்டில் கடந்த 24 மணி நேரத்தில் 67 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 161.16 கோடியைக்  கடந்தது. 1,73,78,364 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,42,676 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,63,01,482. ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.31 சதவீதமாக உள்ளது. கடந்த 24 மணி நேரத்தில் 3,37,704 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 21,13,365 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.43 சதவீதமாக உள்ளது.
கடந்த 24 மணி நேரத்தில் 19,60,954 கொவிட் பரிசோதனைகள் செய்யப்பட்டன. இதுவரை சுமார் 71.34 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 16.65 சதவீதமாக உள்ளது. தினசரித் தொற்று விகிதம் 17.22 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791712
சுகாதாரம் மற்றும் குடும்ப நலத்துறை அமைச்சகம்
8 லட்சத்துக்கும் அதிகமான தினசரி பரிசோதனைகளை நடத்தி வரும் இந்தியா, 3.5 கோடிக்கு மேல் பரிசோதனைகள் மேற்கொண்டுள்ளது
ஒரு மில்லியனுக்கான பரிசோதனைகள்  உயர்வு; இன்று 25,574 ஆக உயர்ந்தது
2020 ஜனவரியில் புனேவில் உள்ள ஒரு ஆய்வகத்தின் மூலம் நடத்தப்பட்ட ஒரு பரிசோதனையிலிருந்து தொடங்கி, இந்தியா இன்று 3.5 கோடிக்கும் அதிகமான ஒட்டுமொத்ப்த பரிசோதனைகளைத் தாண்டிவிட்டது. கடந்த ஆறு நாட்களில் இருந்து தொடர்ந்து 8 லட்சத்துக்கும் மேற்பட்ட பரிசோதனைகள், கடந்த 24 மணி நேரத்தில் 8,01,147 கோவிட்-19 பரிசோதனைகள் மூலம், மொத்தம் 3,52,92,220 ஐத் தொட்டுள்ளது.
பரிசோதனையின் விரைவான உயர்வு மையப்படுத்தப்பட்ட மற்றும் தரப்படுத்தப்பட்ட அணுகுமுறையின் மூலம் மத்திய அரசின் தீவிரப் பரிசோதனைத் திட்டத்தைத் திறம்பட செயல்படுத்துவதன் விளைவாகும்.
கடந்த மூன்று வாரங்களில் அதிகரித்து வரும் தினசரி சராசரி பரிசோதனைகள் நாடு முழுவதும் கோவிட்-19 பரிசோதனைகளை மேம்படுத்துவதில் ஏற்பட்டுள்ள முன்னேற்றத்தின் வலுவான சித்தரிப்பை முன்வைக்கின்றன.
தினசரி பரிசோதனையின் அதிகரிப்பு தொடர்ந்து சராசரியாக தொற்றால் பாதிக்கப்பட்டோர் விகிதத்தில் குறைவை ஏற்படுத்தியுள்ளது.
“பரிசோதித்தல், கண்காணித்தல், சிகிச்சையளித்தல்” கொள்கையில் கூர்மையான கவனம் செலுத்தி, ஒரு மில்லியனுக்கான பரிசோதனைகள் இன்று 25,574 ஐத் தொட்டுள்ளன. தீவிர பரிசோதனையின் மூலம் தான் நோய்த் தொற்றானவர்களை அடையாளம் காண முடியும், அவர்களின் தொடர்புகள் சரியான நேரத்தில் கண்காணிக்கப்பட்டு உடனடியாக தனிமைப்படுத்தப்படுகின்றனர், அத்துடன் கடுமையான மற்றும் சிக்கலான நோயாளிகளுக்கு தேவையான மருத்துவ சிகிச்சைகள் வழங்கப்படுகின்றன.
பரிசோதனைத் திட்டம் தேசிய ஆய்வக வலையமைப்பின் நிலையான விரிவாக்கத்தையும் உறுதி செய்தது. இன்று, அரசுத்துறையில் 983 ஆய்வகங்கள் மற்றும் 532 தனியார் ஆய்வகங்கள் உள்ள நிலையில், 1515 ஆய்வகங்கள் மக்களுக்கு விரிவான பரிசோதனை வசதிகளை வழங்கி வருகின்றன. இவை வருமாறு:
- Real-time RT PCR அடிப்படையிலான சோதனை ஆய்வகங்கள்: 780 
- TrueNat அடிப்படையிலான சோதனை ஆய்வகங்கள்: 617 
- CBNAAT அடிப்படையிலான சோதனை ஆய்வகங்கள்: 118
சட்டம் மற்றும் நீதித்துறை அமைச்சகம்
நீதித்துறையின் கட்டமைப்பு மேம்பாடுகளுக்கான நிதியுதவித் திட்டங்களை கண்காணிக்க நியாய விகாஸ் இணையதளம்
நீதித்துறையின் கட்டமைப்பு மேம்பாடுகளுக்கான மத்திய நிதியுதவித் திட்டங்களை கண்காணிக்க நியாய விகாஸ் இணையதளம் மத்திய சட்ட அமைச்சகத்தால் தொடங்கப்பட்டுள்ளது. தேசிய தொலை உணர்வு மையம் , இந்திய விண்வெளி ஆய்வு நிறுவனம் , ஆகியவற்றின் தொழில்நுட்ப உதவியுடன் https://bhuvan-nyayavikas.nrsc.gov.in என்ற இணையதளம் தொடங்கப்பட்டுள்ளது. இந்த இணையதளம் நீதித்துறை கட்டமைப்புத் திட்டங்களை திறம்பட்ட முறையிலும் வெளிப்படைத்தன்மையுடனும் செயல்படுத்த உதவும்.
எளிய நடைமுறைகள், நிதி விடுவிப்பு மற்றும் பயன்பாட்டைக் கண்காணித்தல், திட்டத்தின் கீழ் செயல்படுத்தப்படும் உள்கட்டமைப்பைப் புவிக்குறியீடு செய்தல்  ஆகியவை இந்தத் தளத்தின் முக்கிய அம்சங்களாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930379
-----
AD/PLM/KPG/GK
(Visitor Counter : 80
மத்திய அமைச்சரவை
கான்பூர் மெட்ரோ ரயில் திட்டத்திற்கு மத்திய அமைச்சரவை ஒப்புதல்
கான்பூரில் உள்ள முக்கியமான பொது முனைகள் மற்றும் நகரப் பகுதிகளை இணைக்கும் இரு வழித்தடங்களைக் கொண்ட மெட்ரோ ரயில் திட்டத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது. கூட்ட நெரிசல், பயண நேரம், பயணத்திற்கான பொருட்செலவு மற்றும் சுற்றுப்புறச் சூழல் மாசு ஆகியவற்றைக் குறைப்பதற்கும், வாகனப் போக்குவரத்தைக் குறைத்து பயணத்தை மேம்படுத்துவதற்கும், மெட்ரோ ரயில் திட்டம் உதவியாக இருக்கும். இது போக்குவரத்து சார்ந்த முயற்சியை முன்னெடுத்துச் செல்வதோடு, வழித்தடங்களுக்கு அருகே குடியிருப்பு மற்றும் வர்த்தக வளாகங்களின் வளர்ச்சிக்கும் வழி வகுக்கும்.
சிறப்பியல்புகள்
மெட்ரோ ரயில் திட்டத்தின் முக்கிய கூறுகளாவன –
1) 23.785 கி.மீ. நீளம் கொண்ட ஐ.ஐ. டி-யிலிருந்து நவ்பஸ்தாவுக்கான வழித்தடம், 22 ரயில் நிலையங்களைக் கொண்டு ஒரு பகுதி உயர்நிலையிலும், மற்றொரு பகுதி சுரங்கப்பாதையிலும் அமைக்கப்படும்.
2) 8.60 கி.மீ. நீளமுள்ள விவசாயப் பல்கலைக்கழகத்திற்கும் பர்ரா-8 வழித்தடத்துக்கும் இடையேயான பாதை நான்கு உயர்நிலை மற்றும் நான்கு சுரங்க ரயில் நிலையங்களைக் கொண்டிருக்கும்.
3) 11,076.48 கோடி ரூபாய் மதிப்பீட்டில் நிறைவேற்றப்படும் இத்திட்டம் ஐந்து வருடங்களில் முடிக்கப்படும்.
---
(Visitor Counter : 107
PIB Headquarters
இரண்டாவது ‘கர்த்தவ்ய’ தேசிய கட்டுரைப் போட்டி ஜனவரி 17ஆம் தேதி வரை விண்ணப்பிக்கலாம்
இந்திய அரசியலமைப்பு மற்றும் அடிப்படை கடமைகள் பற்றி மத்திய மனிதவள மேம்பாட்டு அமைச்சகம் நடத்தும் இரண்டாவது கர்த்தவ்ய  தேசிய கட்டுரைப்போட்டிக்காக ஜனவரி 17ஆம் தேதி வரை விண்ணப்பிக்கலாம். “நமது தேசிய சுதந்திரப் போராட்டத்தை ஊக்கப்படுத்திய உன்னதமான கொள்கைகளை மதிப்பதும், பின்பற்றுவதும்” என்பதே இந்தப் போட்டிக்கான தலைப்பு. உயர்கல்வி நிறுவனங்களில் பயிலும் மாணவ-மாணவியர்களும் இதில் கலந்து கொள்ளலாம். விண்ணப்பதாரர்கள் kartavya.ugc.ac.in என்ற இணையதள முகவரியில் விண்ணப்பிக்கலாம்.
விண்ணப்பிக்கும்போது விண்ணப்பதாரர்கள் தேர்ந்தெடுத்த இடங்களிலேயே ஜனவரி 27ஆம் தேதி போட்டி நடைபெறும். இதற்கான அனுமதி அட்டை ஜனவரி 21ஆம் தேதி வழங்கப்படும். ஆங்கிலம் அல்லது இந்தியில் கட்டுரை எழுதலாம். பிப்ரவரி 11ஆம் தேதி முடிவுகள் வெளியிடப்படும். சான்றிதழ்களோடு, ரூ.15,000, ரூ.12,000, ரூ.10,000, ரூ.7,500 என 4 பரிசுகள் வழங்கப்படும். போட்டிக்கான மேலும் விவரங்களை ntaessay[at]gmail[dot]com என்ற மின்னஞ்சல் மூலம் தெரிந்து கொள்ளலாம்.
இது மாதந்தோறும் நடக்கும் 11 சுற்று கட்டுரை போட்டியின் ஒரு அங்கமாகும். மேலும் அரசியலமைப்பு சட்டம் ஏற்றுக்கொள்ளப்பட்டதன் 70 ஆண்டுகள் நிறைவை குறிக்கும் விதமாக, ஆண்டு முழுவதும் நடைபெறும் அடிப்படை கடமைகள் குறித்த விழிப்புணர்வு பிரச்சாரத்தின் ஒரு பகுதியாக இந்த போட்டிகள் ஏற்பாடு செய்யப்பட்டுள்ளது.
விவசாயத்துறை அமைச்சகம்
வேளாண் துறையில் ஒத்துழைப்பை மேம்படுத்த இந்தியா, இஸ்ரேல் இடையே மூன்று வருட செயல் திட்ட ஒப்பந்தம் கையெழுத்து
இந்தியா, இஸ்ரேல் நாடுகளுக்கு இடையேயான வேளாண் கூட்டமைப்பை வலுப்படுத்துவதற்காக வளர்ந்து வரும் இரு தரப்பு கூட்டணி மற்றும் இரு நாட்டு உறவுகளில் வேளாண்மை மற்றும் நீர் துறைகளை மையப்படுத்தி அங்கீகாரம் வழங்கி, விவசாய ஒத்துழைப்பை மேம்படுத்துவதற்கான மூன்று வருட செயல் திட்ட ஒப்பந்தத்தில் இரு நாடுகளும் கையெழுத்திட்டுள்ளன.
இந்தியாவும் இஸ்ரேலும் “இந்திய-இஸ்ரேல் வேளாண் சிறப்புத் திட்ட மையங்கள்” மற்றும் “ இந்திய-இஸ்ரேல் சிறப்பு கிராமங்கள்” திட்டங்களை செயல்படுத்தி வருகின்றன.
வேளாண் துறைக்கு எப்போதுமே முன்னுரிமை அளிக்கப்படுவதாக மத்திய வேளாண்மை மற்றும் விவசாயிகள் நல அமைச்சர் திரு நரேந்திர சிங் தோமர் கூறினார்.
கடந்த 1993-ஆம் ஆண்டு முதல் வேளாண் துறையில் இந்தியாவும் இஸ்ரேலும் இருதரப்பு உறவுகளில் ஈடுபட்டு வருவதாக அமைச்சர் தெரிவித்தார். இது, 5-வது இந்திய-இஸ்ரேல் வேளாண் செயல் திட்டமாகும். “இதுவரை நான்கு செயல் திட்டங்களை நாம் வெற்றிகரமாக நிறைவேற்றியுள்ளோம். விவசாய சமூகத்தின் நன்மைக்காக வேளாண் துறையில் இரு நாடுகளுக்கு இடையேயான இருதரப்பு உறவுகள் மற்றும் பரஸ்பர ஒத்துழைப்பை இந்த புதியத் திட்டம் வலுப்படுத்தும். இந்த இஸ்ரேலிய செயல் திட்டங்களின் கீழ் அமைக்கப்பட்டுள்ள சிறப்பு மையங்கள், விவசாயிகளின் வருமானத்தை இரட்டிப்பாக்குவதில் முக்கிய பங்கு வகிக்கின்றன. இந்தியா மற்றும் இஸ்ரேல் நாடுகளுக்கு இடையேயான தொழில்நுட்பப் பரிமாற்றம், தோட்டக்கலையின் உற்பத்தி மற்றும் தரத்தை மேம்படுத்துவதுடன் விவசாயிகளின் வருவாயையும் உயர்த்தும்”, என்றும் அவர் மேலும் தெரிவித்தார்.
“மூன்று வருடகால செயல்திட்டம் , வளர்ந்து வரும் நமது கூட்டணியை வலுப்படுத்துவதுடன், சிறப்பு மையங்கள் மற்றும் சிறப்பு கிராமங்களின் வாயிலாக உள்ளூர் விவசாயிகளுக்கும் பலனளிக்கும்”, என்று தூதர் டாக்டர் ரான் மல்கா கூறினார்.
செயல்திட்டத்தில் கையெழுத்திடும் நிகழ்ச்சியில் மத்திய வேளாண் மற்றும் விவசாயிகள் நல இணை அமைச்சர்கள் திரு பர்ஷோத்தம் ருபாலா, திரு கைலாஷ் சவுத்ரி, இஸ்ரேல் நாட்டின் அயல்நாட்டு விவகாரங்கள், இந்தியாவின் வெளிநாட்டு விவகாரங்கள், வேளாண்மை மற்றும் விவசாயிகள் நல அமைச்சகங்களின் உயரதிகாரிகள் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721269
குடியரசுத் தலைவர் செயலகம்
சுரினாம் நாட்டில் வசிக்கும் இந்திய சமூகத்தினரிடையே குடியரசுத்தலைவர் உரை
சுரினாம் நாட்டிற்கு பயணம் மேற்கொண்டுள்ள குடியரசுத்தலைவர் திருமதி திரௌபதி முர்மு, இறுதி நாளன்று சுரினாம் நாட்டிற்கான இந்தியத் தூதர் டாக்டர் சங்கர் பாலச்சந்திரன் ஏற்பாடு செய்திருந்த இந்திய வம்சாவளி மக்கள் கலந்து கொண்ட நிகழ்ச்சியில் ஜூன் 6, 2023 அன்று கலந்து கொண்டார். நிகழ்ச்சி துவங்குவதற்கு முன்பு ஒடிசாவின் பாலாசோரில் நிகழ்ந்த ரயில் விபத்தில் உயிரிழந்தவர்களுக்கு இரண்டு நிமிடம் மௌன அஞ்சலி செலுத்தப்பட்டது.
நிகழ்ச்சியில் பேசிய குடியரசுத்தலைவர், இந்தியாவும் சுரினாமும் புவியியல் ரீதியாக பிரிந்திருந்தாலும், பகிரப்பட்ட வரலாறு மற்றும் பாரம்பரியத்தால் இரு நாடுகளும் இணைக்கப்பட்டுள்ளன என்று தெரிவித்தார். சுரினாம் நாட்டின் பொருளாதாரம், அரசியல் மற்றும் சமூக வளர்ச்சியில் இந்திய சமூகத்தினர் முக்கிய அங்கம் வகிப்பது, மகிழ்ச்சி அளிப்பதாக குடியரசுத்தலைவர் குறிப்பிட்டார். ஏறத்தாழ அனைத்து துறைகளிலும் அவர்கள் சிறந்து விளங்குவதாக அவர் கூறினார்.
இரு நாடுகளுக்கு இடையே உள்ள நட்பு மற்றும் ஒத்துழைப்பின் பாலமாக இந்தியச் சமூக மக்கள் திகழ்வதாக திருமதி திரௌபதி முர்மு குறிப்பிட்டார். இந்தியா மற்றும் சுரினாம் இடையே உள்ள பிரத்தியேகமான உறவுமுறையை மேலும் வலுப்படுத்துவதற்காக தத்தமது துறைகளில் அவர்கள் தொடர்ந்து கடினமாக உழைப்பார்கள் என்றும் அவர் நம்பிக்கை தெரிவித்தார். இந்தியா, இன்று, மாற்றத்தை நோக்கி முன்னேறுவதாக குடியரசுத்தலைவர் கூறினார். வேகமான வளர்ச்சிக்கு ஈடு கொடுக்கும் வகையில் புதிய உள்கட்டமைப்புகளை இந்தியா உருவாக்கி வருகிறது. டிஜிட்டல் பொருளாதாரம், புதிய தொழில்நுட்பங்கள், பருவநிலை மாற்ற செயல்பாடு போன்றவற்றில் உலக நாடுகளை வழிநடத்தவும், அறிவுசார் சமூகமாக வளர்ச்சி பெறவும் முயற்சிகள் மேற்கொள்ளப்பட்டு வருகின்றன. சுரினாம் நாட்டின் வளர்ச்சி மற்றும் முன்னேற்றத்திற்கு இந்தியா ஆதரவளிக்கும் என்று குடியரசுத்தலைவர் உறுதியளித்தார்.
முன்னதாக, லல்லா ரூக் அருங்காட்சியகம், ஆரிய தேவகர் மற்றும் விஷ்ணு ஆலயங்களுக்கு அவர் சென்றதுடன், மகாத்மா காந்தியின் உருவச் சிலைக்கும் மலர் மரியாதை செலுத்தினார். இதை அடுத்து, அரசு முறைப் பயணத்தின் இறுதிக் கட்டமாக, செர்பியா தலைநகர் பெல்கிரேடுக்கு குடியரசுத்தலைவர் புறப்பட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1930386
நிதி ஆணையம்
15-வது நிதி ஆணையத்தின் பொருளாதார ஆலோசனைக் குழு நாளை கூடவிருக்கிறது
பதினைந்தாவது நிதி ஆணையத்தின் தலைவர் திரு என் கே சிங் மற்றும் உறுப்பினர்கள், ஆணையத்தின் பொருளாதார ஆலோசனைக் குழுவுடன் நாளை நாள் முழுவதும் கூட்டமொன்றை நடத்தவிருக்கிறார்கள்.
"மொத்த உள்நாட்டு உற்பத்தி வளர்ச்சியின் மீதான் இறுதி ஆலோசனை, மத்திய அரசு மற்றும் மாநிலங்களின் வரி நிலைமை, சரக்கு மற்றும் சேவை வரி இழப்பீடு, வருவாய்ப் பற்றக்குறை மானியம் மற்றும் நிதி ஒருங்கிணைப்பு" ஆகியவற்றை குறித்து இந்தக் கூட்டம் விவாதிக்க இருக்கிறது.
பொருளாதார ஆலோசனைக் குழுவின் கீழ்கண்ட உறுப்பினர்கள் நாளைய கூட்டத்தில் கலந்து கொள்வார்கள் என்று எதிர்பார்க்கப்படுகிறது.
பினாகி சக்ரபொர்தி, டாக்டர் பிரச்சி மிஸ்ரா, டாக்டர் ஓம்கார் கோசுவாமி, டாக்டர் சஜ்ஜித் செனாய், டாக்டர் நீல்கந்த் மிஸ்ரா, டாக்டர் ரத்தின் ராய், டாக்டர் டி கே ஸ்ரீவத்ஸவா, டாக்டர் அர்விந்த் விர்மானி, டாக்டர் எம் கோவிந்த ராவ், டாக்டர் சுதிப்தோ முண்ட்லே, டாக்டர் சங்கர் ஆச்சார்யா, டாக்டர் புரொனாப் சென், டாக்டர் கிருஷ்ணமூர்த்தி சுப்பிரமணியன்.
நிதி அமைச்சகம்
ஜிஎஸ்டி வரி திருப்பி அளிப்பதற்கான சிறப்பு இருவார முகாம்: 31.05.2018 முதல் 14.06.2018 வரை
ஏற்றுமதியாளர்களிடமிருந்து கூடுதலாக வசூலிக்கப்பட்ட ஜிஎஸ்டி வரியை திருப்பி அளிப்பதற்கான சிறப்பு இருவார முகாம்  31.05.2018 தொடங்கி 14.06.2018 வரை நடைபெறவுள்ளது.
ஏற்றுமதியாளர்கள் செலுத்திய கூடுதல் ஜிஎஸ்டி வரியை திருப்பி அளிப்பது, அரசு மற்றும் வணிகர்கள் ஆகிய இருதரப்பினருக்குமே கடந்த பல மாதங்களாக பெரும் கவலையை அளிப்பதாக உள்ளது. இந்த நிலையை மாற்ற, மத்திய நிதித்துறை பல்வேறு நடவடிக்கைகளை மேற்கொண்டு வருகிறது. அதன்படி, இதுவரை, ரூ.30,000 ஆயிரம் கோடிக்குமேல் திருப்பியளிக்கப்பட்டுள்ளது.
மார்ச் 2018ல் நடைபெற்ற முதலாவது சிறப்பு இருவார முகாமிற்கு பிறகு, ஜிஎஸ்டி வரியை திருப்பியளிப்பதில் சுணக்கம் ஏற்பட்டுள்ளதாக செய்தி வெளியான நிலையில், மே 2018ல் மட்டும் எட்டாயிரம் கோடி ரூபாய் அளவுக்கு திருப்பியளிக்கப்பட்டுள்ளது. இன்னும் சுமார் ரூ.14,000 கோடி அளவிற்கு அரசால் திருப்பி அளிக்கவேண்டியுள்ளது.
இந்நிலையில், இரண்டாவது சிறப்பு இருவார முகாமிற்கு மத்திய அரசு ஏற்பாடு செய்துள்ளது. 31.05.2018 தொடங்கி 14.06.2018 வரை நடைபெறவுள்ள இந்த “ சிறப்புத் திருப்பியளிப்பு இருவார “ முகாமின்போது, சுங்க வரி, மத்திய மற்றும் மாநில ஜிஎஸ்டி அதிகாரிகள் பங்கேற்று, 30.04.2018 வரை வரப்பெற்ற விண்ணப்பங்களுக்குத் தீர்வுகாண நடவடிக்கை எடுக்கப்படும் என நிதியமைச்சகம் அறிவித்துள்ளது. ஜி.எஸ்.டி. ஆர்.எஃப்.டி.- 01A படிவத்தில் சமர்ப்பிக்கப்பட்ட, ஒருங்கிணைந்த சரக்கு மற்றும் சேவை வரி, பயன்படுத்தப்படாத ஐ.டி.சி மற்றும் பிற அனைத்து ஜிஎஸ்டி வரிகளும், திருப்பியளிக்கப்படும் என தெரிவிக்கப்பட்டுள்ளது.
கூடுதலாக செலுத்திய வரித் தொகையை திரும்பப் பெறுவதற்கு, ஆன் லைன் மூலம் விண்ணப்பித்தால் மட்டும் போதாது என்றும், சம்பந்தப்பட்ட வரிவிதிப்பு அலுவலகத்தில் விண்ணப்பத்தின் நகலை உரிய ஆவணங்களுடன் இணைத்து சமர்ப்பிப்பது அவசியம் என்றும், மத்திய நேரடி வரிகள் மற்றும் சுங்கவரி வாரியம் தெரிவித்துள்ளது.
ஏற்றுமதியாளர்கள் இந்த வாய்ப்பைப் பயன்படுத்தி, தங்களுக்குக் கிடைக்கவேண்டிய தொகையை திரும்பப் பெற்றுக்கொள்ளுமாறு கேட்டுக்கொள்ளப்படுகின்றனர்.
=============
(Visitor Counter : 136
ரசாயனம் மற்றும் உரங்கள் அமைச்சகம்
ரெம்டெசிவிர் உற்பத்தியை அதிகரிக்க மத்திய அரசு ஒப்புதல்: விலையும் குறைகிறது
ரெம்டெசிவிர் கிடைப்பதில் உள்ள பிரச்சனை குறித்து மத்திய ரசாயணத்துறை இணையமைச்சர் திரு மன்சுக் மாண்டவியா, ரெம்டெசிவிர் மருந்து தயாரிப்பாளர்கள் மற்றும் இதர தரப்பினருடன் கடந்த 12 மற்றும் 13ம் தேதிகளில் ஆலோசனை நடத்தினார்.
இதில் ரெம்டெசிவிர் மருந்து உற்பத்தி/விநியோகத்தை அதிகரிக்கவும், விலையை குறைக்கவும் முடிவுகள் எடுக்கப்பட்டன.
தற்போதுள்ள 7 ரெம்டெசிவிர் தயாரிப்பு நிறுவனங்களின் ஒரு மாத உற்பத்தி திறன் 38.80 லட்சம் குப்பிகளாக உள்ளன. கூடுதலாக 7 இடங்களில் மாதத்துக்கு 10 லட்சம் குப்பிகளை உற்பத்தி செய்ய 6 நிறுவனங்களுக்கு விரைவு ஒப்புதல் அளிக்கப்பட்டுள்ளது.
மேலும், மாதத்துக்கு 30 லட்சம் குப்பிகள் தயாரிக்கும் திட்டம் தயாராகிறது. இந்த நடவடிக்கை, ரெம்டெசிவிர் தயாரிப்பு திறனை மாதத்துக்கு 78 லட்சம் குப்பிகளாக அதிகரிக்கும்.
உள்நாட்டு சந்தையில் ரெம்டெசிவிர் விநியோகத்தை அதிகரிக்க, கூடுதல் நடவடிக்கையாக, ரெம்டெசிவிர், ஏபிஐ மருந்துகள் ஏற்றுமதிக்கு வெளிநாட்டு வர்த்தக இயக்குனரகம் கடந்த 11ம் தேதி தடைவிதித்துள்ளது. மத்திய அரசின் தலையீட்டின் படி, ஏற்றுமதிக்கு தயாராக இருந்த 4 லட்சம் ரெம்டெசிவிர் குப்பிகள் உள்நாட்டு தேவைக்கு தற்போது திருப்பிவிடப் பட்டுள்ளது.
கொவிட்டுக்கு எதிரான போராட்டத்தில் பிரதமர் திரு நரேந்திர மோடி மேற்கொள்ளும் முயற்சிகளுக்கு ஆதரவாக, ரெம்டெசிவிர் மருந்தின் விலையை இந்த வார இறுதியில் ரூ.3.500/-க்கும் கீழ் குறைக்க ரெம்டெசிவிர் தயாரிப்பாளர்கள் தானாக முன்வந்துள்ளனர். மருத்துவமனைகளுக்கான விநியோகத்தை பூர்த்தி செய்வதில் முன்னுரிமை அளிக்கும்படி ரெம்டெசிவிர் தயாரிப்பு நிறுவனங்களுக்கு உத்தரவிடப்பட்டுள்ளது.
ரெம்டெசிவிர் மருந்தை கள்ளச்சந்தையில் அதிக விலைக்கு விற்றால் உடனடியாக நடவடிக்கை எடுக்கும்படி மத்திய, மாநில அமலாக்க அதிகாரிகளுக்கு இந்திய மருந்து தலைமை கட்டுப்பாட்டாளர் உத்தரவிட்டுள்ளார்.
ரெம்டெசிவிர் மருந்து விநியோகத்தை தேசிய மருந்துகள் விலை ஆணையம் தொடர்ந்து கண்காணித்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711808
-------
(Visitor Counter : 176
பிரதமர் அலுவலகம்
உத்தரப்பிரதேசத்தில் அகல ரயில்பாதை 100 சதவீதம் மின்மயமாக்கல் செய்யப்பட்டிருப்பது மகிழ்ச்சி அளிக்கிறது: பிரதமர்
உத்தரப்பிரதேசத்தில் அகல ரயில்பாதை 100 சதவீதம் மின்மயமாக்கல் செய்யப்பட்டிருப்பது மகிழ்ச்சி அளிப்பதாக பிரதமர் திரு நரேந்திர மோடி தெரிவித்தார்.
இது தொடர்பான மத்திய ரயில்வே அமைச்சரின் ட்விட்டர் பதிவுக்கு பதிலளித்து பிரதமர் வெளியிட்டுள்ள பதிவில்,
“நூறு சதவீதம் மின்மயமாக்கல் செய்யப்பட்டிருப்பது மிக நன்று.” என்று கூறியுள்ளார்.
நிதி ஆணையம்
மத்திய பஞ்சாயத் ராஜ் அமைச்சகத்துடன் நிதி ஆணையத்தின் கூட்டம்
2020-21 முதல் 2025-26 வரையிலான காலத்திற்கு தனது பரிந்துரைகளை வடிவமைப்பதற்காக, நிதி ஆணையம் மத்திய பஞ்சாயத் ராஜ் அமைச்சகத்துடனான கூட்டத்திற்கு இன்று ஏற்பாடு செய்திருந்தது. இதற்கு மத்திய ஊரக வளர்ச்சி, வேளாண் மற்றும் விவசாயிகள் நலன், பஞ்சாயத் ராஜ் ஆகிய துறைகளுக்கான அமைச்சர் திரு நரேந்திர சிங் தோமர் தலைமை வகித்தார். மாநிலத்தின் நிதி ஆணையம் அளித்துள்ள பரிந்துரைகளின் அடிப்படையில் பஞ்சாயத்துகளுக்கும், நகராட்சிகளுக்கும், ஆதார வளங்களை அளிப்பதற்காக அரசின் தொகுப்பு நிதியை அதிகரிப்பது குறித்து இந்தக் கூட்டத்தில் ஆலோசனை நடத்தப்பட்டது. ரூ.60,750 கோடி உள்ளாட்சி அமைப்புகளுக்கு, இரண்டு தவணைகளாக ஒதுக்கீடு செய்யப்பட்டது குறிப்பிடத்தக்கது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2022-23 ஆம் ஆண்டில் நாள் ஒன்றுக்கு 50 கிலோ மீட்டர் என்ற சாதனை வேகத்தில் 18,000 கிலோ மீட்டர் தேசிய நெடுஞ்சாலையை அமைக்க உறுதிபூண்டுள்ளதாக திரு நிதின் கட்கரி கூறுகிறார்.
பிரதமர் திரு நரேந்திர மோடி தலைமையின் கீழ், புதிய இந்தியாவின் லட்சிய இலக்கைப் பூர்த்தி செய்ய நாடு முழுவதும் தேசிய நெடுஞ்சாலை கட்டமைப்பை, நாள் ஒன்றுக்கு 50 கிலோ மீட்டர் என்ற சாதனை வேகத்தில் 2022-23 ஆம் ஆண்டில் 18,000 கிலோ மீட்டர் தூரத்திற்கு நெடுஞ்சாலையை விரிவாக்க உறுதிபூண்டுள்ளதாக மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார்.
இது குறித்து ட்விட்டரில் பதிவிட்டுள்ள அவர், 2025-ஆம் ஆண்டுக்குள் 2,00,000 கிலோமீட்டர் தூரத்திற்கு தேசிய நெடுஞ்சாலை கட்டமைப்பை உருவாக்க ஒட்டுமொத்த இலக்க நிர்ணயிக்கப்பட்டுள்ளதாகத் தெரிவித்துள்ளார். சாலை உள்கட்டமைப்பு தற்சார்பு இந்தியாவின் ஆத்மாவாக உள்ளதால் உலகத்தரம் வாய்ந்த சாலை உள்கட்டமைப்பை குறிப்பிட்ட காலத்திற்குள் இலக்கை எட்டும் வழியில், உருவாக்குவது அவசியம் என்று அமைச்சர் கூறியுள்ளார்.
அறிவியல் மற்றும் தொழில்நுட்பத்துறை
சிஎஸ்ஐஆர்-என்ஐஎஸ்சிபிஆர் இளைஞர்களிடையே காப்புரிமை குறித்த விழிப்புணர்வை ஏற்படுத்தும் வகையில் சிறப்பு நிகழ்ச்சியை நடத்தியது
அறிவியல் மற்றும் தொழில்துறை ஆராய்ச்சி கவுன்சிலின்  உறுப்பு நிறுவனமான தேசிய அறிவியல் தகவல்தொடர்பு மற்றும் கொள்கை ஆராய்ச்சி நிறுவனம்  அறிவுசார் சொத்துரிமைகள்  குறித்த ஒரு முகாமை 31 ஜூலை 2023 அன்று நடத்தியது. ஆராய்ச்சி மாணவர்கள், விஞ்ஞானிகள் மற்றும் இளைஞர்களிடையே அறிவுசார் சொத்துரிமை குறித்த விழிப்புணர்வை ஏற்படுத்துவதும், புரிதலை அதிகரிப்பதும் இதன் நோக்கமாகும். ராஷ்டிரிய பவுதிக் சம்பத மஹோத்சவ் எனப்படும் தேசிய அறிவுசார் சொத்து விழா வின் நிறைவைக் குறிக்கும் வகையில் இந்த நிகழ்வுக்கு ஏற்பாடு செய்யப்பட்டது.
சிஎஸ்ஐஆர்-என்ஐஎஸ்சிபிஆரின் கண்டுபிடிப்பு குழுவின் தலைவர் டாக்டர் சுஜித் பட்டாச்சார்யா காப்புரிமைகள் குறித்த சுருக்கமான அறிமுகத்தை வழங்கினார். சிஎஸ்ஐஆர்-என்ஐஎஸ்சிபிஆரின் மூத்த முதன்மை விஞ்ஞானி டாக்டர் கனிகா மாலிக், காப்புரிமைகள் மற்றும் சம்பந்தப்பட்ட பல்வேறு செயல்முறைகள் குறித்து ஒரு தகவல் விளக்கத்தை வழங்கினார்.
இரண்டாவது அமர்வில், புதுதில்லி சி.எஸ்.ஐ.ஆர் தலைமையகத்தின் கண்டுபிடிப்பு பாதுகாப்பு பிரிவின் மூத்த முதன்மை விஞ்ஞானி திரு கௌரவ் கிருஷ்ணா காப்புரிமை தாக்கல் செயல்முறைகள், தேவையான ஆவணங்கள், கட்டணம் போன்றவை குறித்து பேசினார்.
(Visitor Counter : 59
பிரதமர் அலுவலகம்
யூதர்களின் புத்தாண்டான ரோஷ் ஹஷனாவையொட்டிஉலகம் முழுவதும் உள்ள யூத மக்களுக்கு பிரதமர் வாழ்த்து
ரோஷ் ஹஷானாவை முன்னிட்டு இஸ்ரேல் பிரதமர் யயர் லாபிட், நட்பு நாடான இஸ்ரேல் மக்களுக்கும், உலகெங்கிலும் உள்ள யூத மக்களுக்கும் பிரதமர் திரு நரேந்திர மோடி தனது அன்பான வாழ்த்துகளைத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"எனது நண்பர் @yairlapid, இஸ்ரேலின் நட்பு மக்கள் மற்றும் உலகெங்கிலும் உள்ள யூத சமூகத்தினருக்கு ரோஷ் ஹஷனாவையொட்டி அன்பான வாழ்த்துக்கள். புத்தாண்டு அனைவருக்கும் நல்ல ஆரோக்கியம், அமைதி மற்றும் செழிப்பைக் கொண்டு வரட்டும். ஷனா தோவா!"